Megjelent a rendeletmódosítás az érettségi vizsgákkal kapcsolatban. Lényege a következő:

Az érettségi vizsga vizsgaszabályzatának kiadásáról szóló 100/1997. (VI. 13.) Korm. Rendelet 9. § (3) bekezdése helyébe 2020. szeptember 1. napjától a következő rendelkezés lép:

*„(3) Előrehozott érettségi vizsga a tanulói jogviszony fennállása alatt, az érettségi bizonyítvány megszerzése előtt egyes érettségi vizsgatárgyból első alkalommal letett érettségi vizsga, amely letehető*

*a) a 12. § (1) bekezdésében meghatározott idegen nyelvekből, informatikából a középiskolai tanulmányok teljes befejezését megelőző második tanév május–júniusi vizsgaidőszakában, valamint az azt követő vizsgaidőszakokban, továbbá*

*b) olyan érettségi vizsgatárgyból, amelyeknél a tanuló számára az adott vizsgatárgy vizsgájára való jelentkezés feltételeinek teljesítéséhez szükséges tantárgy, tantárgyak tanítása a középiskola helyi tanterve szerint a középiskolai tanulmányok befejezését megelőző tanévek valamelyikében lezárul, először a középiskolai tanulmányok teljes befejezését megelőző második tanév május–júniusi vizsgaidőszakában, valamint az azt követő vizsgaidőszakokban.”*

Az őszi vizsgaidőszakban jelentkezni kívánó tanulók valamennyi további információt megtalálnak (pl. határidő, vizsgatárgyak, vizsgaidőpontok, vizsgadíjak, nyilvánosságra hozott anyagok stb.):

<https://www.oktatas.hu/kozneveles/erettsegi/erettsegi_vizsgakkal_kapcsolatos_informaciok>

Debrecenben az alábbi intézményekben lehet érettségi vizsgára jelentkezni tanulóinknak:

Debreceni Ady Endre Gimnázium    
Tóth Árpád Gimnázium     
Debreceni SZC Baross Gábor Technikum, Szakképző Iskola és Kollégium      
Medgyessy Ferenc Gimnázium és Művészeti Szakgimnázium    
Debreceni SZC Beregszászi Pál Technikum

A jelentkezés határideje: szeptember 7.

 A határidő elmulasztása jogvesztő!

**A vizsgázni kívánó tanulónak vinni kell a Csokonai Gimnáziumban kiállított igazolást arról, hogy a feltételeket teljesítette, valamint minden egyéb szükséges dokumentumot.**

A Tóth Árpád Gimnázium honlapján erről részletesen lehet tájékozódni. <https://www.totharpadgimnazium.com/>